google/wiki40b huggingface dataset:
Arda Turan

Klubbkarriere

Som ungdomsspiller spilte Turan for Altıntepsi Makelspor og ungdomslaget til Galatasaray.
Etter gode kamper for reservelaget ble Turan hentet opp til førstelaget i begynnelsen av sesongen 2004-05. Han debuterte for førstelaget i en cupkamp mot Bursaspor. Sesongen etter spilte han ingen kamper for Galatasaray, og midt i sesongen ble han utlånt til Vestel Manisaspor for å få kamptrening. Den tidligere tyrkiske landslagstreneren Ersun Yanal ga ham plass i startoppstillingen, og Turan benyttet sjansen godt. Han spilte 15 kamper og scoret tre mål.
Turan kom tilbake til Galatasaray til sesongen 2006/07. Han spilte overbevisende i mesterligaoppgjøret mot Mladá Boleslav ved å score to mål og legge opp til ytterligere to. Han scoret sitt første hattrick for Galatasary mot Sivasspor 4. mai 2008.

Atlético Madrid

I august 2011 ble Turan solgt til den spanske klubben Atlético Madrid for 12 millioner Euro, pluss bonuser, noe som gjorde ham til den dyreste tyrkiske fotballspilleren gjennom tidene. I Atlético Madrid hadde han først drakt nummer 11, og fra 2012/13-sesongen spilte han med det prestisjefulle nummer 10 på ryggen. Med Atlético Madrid vant Turan La Liga i 2013/14-sesongen.

Barcelona

I juli 2015 signerte Turan en femårskontrakt med toppklubben FC Barcelona. På grunn av overgangsstraffen som var tildelt Barcelona sesongen i forveien, kunne ikke Turan spille for førstelaget i første halvdel av sesongen. Han gjorde sin debut for Barcelona i Copa del Rey-oppgjøret mot Espanyol på Camp Nou 6. januar 2016, en kamp Barcelona vant 4-1.

Landslagskarriere

Turan scoret sitt første turneringsmål for Tyrkia 25. mai 2008 i en vennskapskamp mot Tyrkia i oppkjøringen til EM. 11. juni scoret han sitt første landslagsmål mot Sveits i Tyrkias andre kamp i gruppespillet i EM.
Fire dager senere scoret han igjen, denne gangen Tyrkias første mål i et dramatisk comeback mot Tsjekkia i den siste kampen i gruppespillet. Tsjekkia ledet 2-0 da det gjenstod et kvarter, men Tyrkia scoret tre raske mål mot slutten av kampen, og avanserte dermed til kvartfinalen på bekostning av Tsjekkia.
Han ble tatt ut i Tyrkias EM-tropp til EM i Frankrike 2016.
Gjøltroll

Gjøltroll også kjent som Damtroll (dansk: Gjøl Trolde og Dam Trolde) eller Lykketroll, er en serie leketøystroll som ble utviklet av treskjærer Thomas Dam fra byen Gjøl ved Limfjorden i Jylland. 
Det første trollet så dagens lys i 1959 og ble fremstilt av Dam til datterens fødselsdag. I 1960-årene var figuren blitt så populært at familien Dam måtte bygge en fabrikk hvor man kunne starte en systematisert produksjon. I begynnelsen ble trollene fremstilt av naturgummi fylt med sagspon, og håret ble sydd sammen av små biter saueskinn. Senere ble gummien erstattet av plast. Trollet utviklet seg til det karakteristiske gummitrollet med filttøy og oransje bustehår som ble kjent over store deler av verden. En mindre variant av Good Luck Trolls er de såkalte pennetroll som kan festen i enden på en penn eller blyant.

Rettighetene selges

I april 2013 kjøpte filmselskapet DreamWorks Animation rettighetene til å markedsføre trollene over hele verden, bortsett fra Skandinavia. Sistnevnte rettigheter til å selge trollene har virksomheten Dam Things Holding i Gjøl beholdt.
Biljard under Asialekene 1998

Biljard under Asialekene 1998. Biljard var en av sportene under de trettende Asialekene som ble arrangert i Bangkok i Thailand. Det var første gangen som biljard var med på programmet i Asialekene. Turneringene ble avviklet 6. til 19. desember 1998. Det var i alt ti turneringer, kun for menn.
Oileus

Utseende

Nokså store, blanke, kraftige passalider. Hodet er blankt, mye bredere enn langt, med et kort horn i pannen og kraftige kjever. Pronotum er bredere enn langt med en skarp midtfure. Dekkvingene har fine punktstriper, mellomrommene mellom dem litt hvelvede. Forleggene har små tenner langs det meste av yttersiden.

Levevis

Disse artene lever i tropisk skog, der de gnager i død ved.

Utbredelse

Slekten er utbredt i Mellom-Amerika.
ZTT Records

ZTT Records er et britisk plateselskap ble grunnlagt i 1983 av produsenten Trevor Horn, hans kone Jill Sinclair og journalisten Paul Morley.  
Selskapet hadde sin glansperiode på 1980-tallet. Merket har utgitt musikk med artister og grupper som Frankie Goes to Hollywood, Art Of Noise, Anne Pigalle, Propaganda, Grace Jones, Seal, Lisa Stansfield, Kirsty MacColl, 808 State, Adamski, Andrew Poppy, Trevor Horn, Shane MacGowan og Act. 
I desember 2017, ble ZTT Records og Stiff Records, innlemmmet i Universal Music Group.
FremmedArtsBasen

FremmedArtsBasen er en database over fremmede arter i Norge. Den driftes av Artsdatabanken og omfatter bl.a. artene som er oppført på fremmedartslista. Databasen inneholder generell informasion om artenes biologi og levevis samt deres økologiske risikovurdering.
VM i padling 2014

Menn

Ikke-olympiske øvelser

Kvinner

Ikke-olympiske øvelser
Kim André Rysstad

Bakgrunn

Han har vært elev av Kirsten Bråten Berg, Ragnhild Furholt og Agnes Buen Garnås, men har også lært mye av felespilleren Ånon Egeland. Rysstad har jobbet med å tilegne seg den folkelige sangstilen fra hjembygden Rysstad i Valle kommune i Setesdal, men også fra resten av Agder og Telemark. Han har studert ved Folkekunststudiet i Rauland og ved Ole Bull Akademiet på Voss. 
Rysstad jobber også mye på tvers av sjangere og henter inspirasjon fra country, bluegrass, popmusikk, samt kjente sangere som Whitney Houston og Dolly Parton.
Kim Rysstad deltok i Melodi Grand Prix 2012 der han sang «Så vidunderleg» med tekst og melodi av Elin Nygård. Rysstad har også vært deltager i Beat for beat sammen med Mari Klingen. Høsten 2019 er han blant deltakerne i tv-konkurransen Stjernekamp på NRK1.
Arthur Coningham

Biografi

Hans foreldre skilte seg da han var sytten år og begrunnelsen for skilsmissen var hans fars gjentatte utroskap.
Coningham meldte seg som frivillig til tjeneste i New Zealand Expeditionary Force i 1914. Han tjenestegjorde blant annet i Egypt og Britisk Somaliland, men han utviklet tyfoidfeber og ble invalidisert.

Første verdenskrig

I 1916 begav han seg til England og meldte seg som frivillig til Royal Flying Corps. Ved slutten av første verdenskrig hadde han nådd graden major og hadde kommandoen over nr. 92 Squadron RAF.
Han hadde ødelagt minst fire fiendtlige fly og deltatt i ødeleggelsen av tre andre sammen med flygerne Evander Shapard, Frank Billinge og Arthur Randell. Han ble også kreditert med sju seire for å ha gjort en fiendtlig maskin ute av kontroll. Han kom seg gjennom krigen med to skader og han ble tildelt Distinguished Flying Cross.
Etter slutten av første verdenskrig forble Coningham i Royal Air Force. På begynnelsen av 1920-tallet tjente han som flyinstruktør før han ble forflyttet til en militærbase ved Mosul i Irak. Sommeren 1923 ble Coningham forfremmet til skvadron-leder, og utnevnt som kommandant i nr. 55 Squadron.
Etter videre tjeneste ved Royal Air Force College ved Cranwell and Central Flying School, ble Coningham forfremmet til Wing Commander i 1931. Det neste året ble han sendt til Sudan som senior RAF-offiser.

Andre verdenskrig

I 1943 ble Coningham forfremmet til Air Marshal og regisserte taktiske operasjoner fra det britiske flyvåpenet i den allierte invasjonen av Sicilia og Italia som sjef for den første allierte Tactical Air Force. Som den ledende eksponenten av taktiske krigføringen for flyene, var Coningham det opplagte valget til å lede de allierte taktiske luftstyrkene i Nord-Europa, og i januar 1944 ble han kalt tilbake til England hvor han hjalp til under planleggingen av flystøtten for landgangen på strendene i Normandie under D-dagen.
Enkelte holdt ham ansvarlig for senkingen av fengselsskipene «Cap Arcona» og «Deutschland IV» den 3. mai 1945, som forårsaket 8000 dødsfall, hovedsakelig innsatte fra forskjellige tyske konsentrasjonsleirer. Dette er en av de største katastrofene som involverte skip i historien.
Han forble sjef for den andre taktiske flystyrken frem til 1945 juli da han ble erstattet av Sholto Douglas og i stedet ble han utnevnt til sjef for Flying Training Command.
Coninghams karriere endte den 1. august 1947 etter 30 år i tjenesten. Han forsvant i havet den 30. januar 1948 da han var ombord på flyet G-AHNP Star Tiger på vei til Bermuda og krasjet utenfor østkysten av USA.
I filmen Patton blir Coningham spilt av John Barrie.
Salhus Pinsetten

Salhus Pinsetten er en revy- og showgruppe startet i 1995 i revymiljøet i Salhus som en parodi på (Salhus) Vinskvetten (1975), som igjen var en parodi på Salhuskvintetten (1955). Etterhvert startet gruppen å gå bort fra parodieringen og laget egne sanger og show og turnerte på vestlandet. Gruppen tar utgangspunkt i vestlandshumoren med forankring i striledialekten.
Vjekoslav Škrinjar

Karriere

Vjekoslav Škrinjar startet sin profesjonelle karriere i NK Marsonia i 1987. Han har også spilt for GNK Dinamo Zagreb, NK Zagreb, Gamba Osaka, HNK Segesta  og Mainz.
DS «Ara»

DS «Ara» er et av de minste norske dampskipene som fremdeles eksisterer.
Skipet ble bygget i 1910 av C.J. Wennberg Mek. Verkstad som DS «Alster» for Alster Bruk och Valsekvarn ved Karlstad, det hadde en lengde på 17,8 m og en bredde på 3,6 m. I 1954 ble båten overtatt av Fløtningsforeningen og flyttet fra Vänern til Haldenkanalen, den fikk navnet DS «Ragnvald Bødtker» og ble drevet som tømmersleper.
1964 ble den solgt og fikk navnet DS «Ara». 2010 ble den kjøpt av DS Turisten AS, og restaurering ble påbegynt i Strømsfoss.
The Celtic Manor Wales Open

ISPS Handa Wales Open er en golfturnering på Europatouren som arrangeres hvert år i juni. Den ble grunnlagt i 2000, og premiepotten for 2005 var 1,5 millioner pund.
The Celtic Manor Resort er et stort hotell med golfklubb som har vært under utvikling fra 1990-årene og var åsted for Ryder Cup i 2010.
Det perfekte kupp

Konsept

Her skulle tre «agenter», bestående av både kjendiser og ukjente, løse en rekke oppgaver og bekjempe fysiske hindre for å komme inn i et pengehvelv. Oppgavene underveis gav til sammen kodeordet for å åpne safen. Seerne kunne selv prøve å løse oppgavene og sende inn kodeforslag på sms og e-post. En av innsenderne ville rett etter programmet bli trukket ut til å vinne deler av, eller med maksimal flaks hele potten. Det var avhengig av hvordan det gikk med den ene agenten som til slutt sto igjen med pengene. Agenten skulle forsøke å komme ut av bygget med fangsten på opp til 666 000 kroner. Jo lengre tid agenten brukte på å komme ut, jo mer av potten vant den uttrukne seeren.
I første episode deltok de tre tidligere Robinson-deltakere: Mette C. Iversen,  Bjørn E. Poppe Thorsen og John Olav Vinge.

Seertall

Programmet hadde forholdsvis lave seertall og derfor ble det bare en sesong. Premieren ble sett av 145 000. Senere falt tallene ned til 100 000. Finalen ble sett av 120 000.
Færøyske frimerker 1988

Færøyske frimerker 1988. Det ble utgitt i alt sytten frimerker av Postverk Føroya i 1988. Det var fjortende året som Færøyene utga egne frimerker. I 1988 var det fem utgivelser, 2. februar en serie på fire merker med blomster, 11. april to Europa/CEPT-merker med tema transport og kommunikasjon, 6. juni fire merker med færøyske forfattere, 5. september tre merker julemøtet i 1888 og 17. oktober tre merker med motiv fra domkirkeruinen i Kirkjubøur. Utgivelsene forfatter og kirkeruinene var gravert av Czesław Słania.
Masaaki Takada

Karriere

Masaaki Takada startet sin profesjonelle karriere i Yokohama Flügels i 1992. Han har også spilt for Vissel Kobe og Yokohama FC.
Disgregus

Utseende

En nokså liten, hårete, brunspraglete trebukk. Antennene er nokså kraftige, noe kortere enn kroppen. De sju ytterste leddene er korte og tykke, svarte med svarte hår, slik at antennen virker litt klubbeformet. Oversiden er kledt med fine, nedliggende hår. Pronotum er tønneformet med en liten tann på siden. Dekkvingene er jevnbrede, med tverrbånd av lyse skjell.

Levevis

Larvene lever i død ved.

Utbredelse

Arten er kjent fra Costa Rica.
BIR

Historie

Konsernet BIR AS ble etablert 1. juli 2002, men historien strekker seg helt tilbake til 1881 da Bergen Renovationsvæsen ble etablert som Nordens første kommunale renovasjonsselskap. Renovasjonsvesenet var en kommunal etat fram til 1996. BIR AS ble etablert i 30. november 1994 som et interkommunalt selskap, med det formål å ivareta avfallshåndteringen i de ni eierkommunene, men selskapet ble først operativt fra 1. januar 1996. BIR AS ble omdannet til aksjeselskap med virkning fra 1. juli 2001. Eierne og eiersits er den samme som BIR AS.
BIR AS eies med 80,0 % av Bergen kommune, 6,7 % av Askøy kommune, 4,7 % av Os kommune, 2,5 % av Osterøy kommune, 1,8 % av Sund kommune,1,6 % av Vaksdal kommune.  
1,3 % av Fusa kommune, 0,9 % av Samnanger kommune og 0.3 % av Kvam kommune

Datterselskap

I de lovpålagte oppgavene ligger det ansvaret eierkommunene har tildelt BIR for oppsamling, innsamling og behandling av avfall fra husholdningskundene. BIR Privat AS er etablert som driftsselskap for å ivareta lovpålagte oppgaver som oppsamling, innsamling og behandling av avfall fra husholdningskundene. BIR Transport AS driver innsamling av husholdningsavfall etter avtale med BIR Privat AS i Bergen kommune. BossNett AS har ansvaret for utbygging og drifting av et rørbasert (vakuum) bossnett for renovasjon i Bergen sentrum.
Den delen av BIRs virksomhet som drives i markedsmessig konkurranse, er lagt til selskapene BIR Avfallsbehandling AS, BIR Bedrift AS, Bossug AS, Mjelstad Miljø AS, Retura Vest AS og TH Paulsen AS.
NS-Frauenschaft

Flagg

Kjøretøymerker for lederne i NS-Frauenschaft. Det tre- eller pilformede runetegnet algiz (elhaz), som opprinnelig blant annet symboliserte «mann» og «menneske», var ifølge runemystikeren Guido von List og den nasjonalsosialistiske ariosofien en «livsrune», det vil si stod for «liv» og «fødsel». Tegnet ble også blant annet brukt som symbol for Lebensborn og deres mødrehjem.
Kau herregård

Kau herregård (også Triigi; estisk Kõue mõis) er en herregård beliggende i Triigi, Kose kommune, Harju fylke i det nordlige Estland; en av landets eldste. Kau har vært hjem for krigere, kunstnere, oppdagere og statsmenn.

Historie

Herregården nevnes først i Liber Census Daniæs Estlandliste, og dets tykke og uregelmessige vegger tyder på at bygningen opprinnelig har vært en middelalderhøyborg.
Den første kjente eieren av gården, Gerhardus de Kouve, som var borgermester i Kau i 1319, var en vasall av den danske kongen.  Fra det 15. til det 19. århundre nevnes familiene Dücker og von Wrangell i forbindelse med godset, eiere har vært familiene von Saltza, von Stryk (som kalte det Triigi eller Triki), von Mellini og von Reutern. I 1779 overtok Hermann von Brevern, i hvis familie herregården ble værende frem til 1832. Heretter ble den kjøpt av eventyreren Otto von Kotzebue som bodde her resten av sitt liv.
I 1906 ble gården en del av det nærliggende Paunküla, som tilhørte von Hagemeister. Triigi herregård forble i denne familien til den ble ekspropriert av Republikken Estland i 1919. I 1940-årene holdt en skole hus her, men i 1975 ble huset forlatt og overlatt til forfall. I årene 2009–12 ble Kau restaurert.

Hovedbygningen

Den eldste delen av hovedbygningen og kjellerne kan dateres tilbake til middelalderen. I løpet av det 17. og 18. århundre ble hovedbygningen ombygget i barokkstil. Den nåværende klassisistiske bygning har søyler på fasaden med en frontispis øverst. 
Kau er i dag en privat eiendom med hotell, restaurant og et kunstsenter.
Gonophora

Utseende

Nokså små (4,5 - 6 millimeter), avlange bladbiller, gule, brune eller rødlige. Hodet er fremstrakt, ikke påfallende lite (ulikt mange andre skjoldbiller). Antennene er tynne, 11-leddete, rundt halvparten så lange som kroppen. Pronotum er firkantet. Dekkvingene er smale og jevnbrede, med 8 rader av grove punkter og tre opphøyde lengderibber.

Levevis

Både larver og voksne lever på planter og eter fra dem. Disse lever på ulike enfrøbladete planter, særlig i ingefærfamilien.

Utbredelse

Slekten er utbredt i Sørøst-Asia, fra Sri Lanka i vest til Fiji i øst.
Democrazia Cristiana

Historie

Partiet ble dannet i 1943 og kan delvis betraktes som en etterfølger etter Partito Popolare Italiano (Folkepartiet), som var blitt grunnlagt i 1919, men forbudt av fascistene i 1925, til tross for at enkelte av partiets medlemmer satt i Benito Mussolinis regjering. 
Etter at det fascistiske styret tok slutt, begynte partiet å organisere seg igjen i etterkrigstidens Italia. Det vant en stor seier ved valgene i 1948, med støtte fra den katolske kirken og fra USA. 
Fra 1948 til 1992 var DC det største partiet i parlamentet, og regjerte i suksessive koalisjoner med de mindre Partito Liberale Italiano, Partito Repubblicano Italiano og Partito Socialista Democratico Italiano, og, etter 1963, med Partito Socialista Italiano. Det faktum at DC sammenhengende satt ved makten i førtifire år må sees i sammenheng med at de, sammen med de andre partiene, systematisk ekskluderte det store kommunistpartiet fra makten. Dermed kunne ingen unngå DC når det skulle dannes regjering. Den lange sammenhengende regjeringsmakten og vissheten om at velgerne ikke hadde noe reelt alternativ, bortsett fra kommunistene, ga partiets sentrale medlemmer gode muligheter til å misbruke makten. Situasjonen endret seg etter Sovjetunionens fall, som ikke bare førte til at “kommunistspøkelset” ikke lengre var noen reell samlende faktor, men også til at det allerede sterkt reformerte  eurokommunistiske Partito Comunista Italiano i 1991 oppløste seg selv og dannet Partito Democratico della Sinistra (PDS). Året etter, i 1992, startet en granskning i Milano, omtalt som Mani pulite. Granskningen avslørte omfattende og endemisk korrupsjon  selv på høyeste nivå, noe som førte til spektakulære arrestasjoner og avskjedssøknader. 
Høsten 1992 fikk DC en ny partileder, Mino Martinazzoli, som man håpet skulle klare å gjennomføre en reform av partiet som kunne være tilstrekkelig stor til å redde der fra undergangen. Men Martinazzoli måtte slite med mektige fraksjoner som ikke var villige eller i stand til å innrømmelser som var nødvendig. Ved begynnelsen av 1994 hadde partiet blitt delt i fire: Mario Segnis Patto Segni, det venstreorienterte Cristiano Sociali (CS) under ledelse av Ermanno Gorrieri, det høyreorienterte Centro Cristiano Democratico (CCD) under ledelse av Clemente Mastella og Pier Ferdinando Casini, samt den største gruppen, Partito Popolare Italiano (PPI), under Martinazzoli selv. Ingen av de nye partiene har oppnådd noe i nærheten av den betydning Democrazia Cristiana hadde hatt.
Mount Macklin (Sør-Georgia)

Mount Macklin er et fjell med to topper, det høyeste 1900 moh, mellom Mount Carse og Douglas Crag i den sørlige delen av Salvesen Range på Sør-Georgia. Det ble kartlagt av South Georgia Survey i perioden 1951-57, og navngitt av United Kingdom Antarctic Place-Names Committee (UK-APC) etter Alexander Macklin, militærlege under den britiske ekspedisjonen til Shackleton, 1914-16. Macklin reiste med Shackleton i «James Caird» fra Elefantøya til King Haakon Bay på Sør-Georgia.
Kromosom 21

Kromosom 21 er ett av de 23 kromosomparene hos mennesker. Mennesker har normalt to versjoner av dette kromosomet, ett fra hver av foreldrene. Dette kromosomparet dekker omtrent 46 millioner basepar som er byggematerialet til DNA. Kromosom 21 står for omtrent 1,5 % av den totale mengden DNA i cellene.
Identifiseringen av genene på hvert kromosom har i lang tid blitt sett på som ett av de viktigste forskningsområdene, og blitt viet mye tid og resursser. Siden forskere bruker forskjellige metoder til å identifisere genene, har man ikke klart å stadfeste ett nøyaktig antall gen. Det er antatt at kromosom 21 inneholder omtrent 300 gen.
Korsør

Beskrivelse

Byen er delt i to bydeler av havnen og Korsør Nor. Den nordlige bydelen heter Halsskov. Frem til Storebæltsbroen ble bygget lå det her en fergehavn for bilfergen til Knudshoved. Denne lå nord i Halsskov. Helt i syd, nær dagens havn, lå jernbanestasjonen og havnen for jernbanefergen. Stasjonen var endestasjon på linjen fra København. 
Både jernbanestasjonen og begge fergehavnene ble nedlagt i forbindelse med åpningen av broen. En ny jernbanestasjon ble da åpnet nord for Halskov.

Historiske bygninger

På sydsiden av havnen, like ved dagens flåtestasjon, ligger et strategisk plassert festningsanlegg. Det har historie helt tilbake til 1100-tallet. Festningen har idag et stort rødt tårn, samt noen magasinbygninger oppført på 1600-tallet. Dette er omgitt av volder og voldgrav. Idag er dette et museum.
I den nordøstlige ende av byen ligger herregården Tårnborg.
Korsør Biograf Teater, byens kino, som ble grunnlagt i august 1908, er verdens eldste fungerende kino. Den drives av 35 frivillige og fungerer som en foreningskino.

Personer

Dikteren Jens Baggesen (1764-1826) er født i Korsør. Baggesen er mest kjent for sin reiseskildring Labyrinten fra 1792-93.
Lee County (Iowa)

Navn

Opphavet til fylkesnavnet har vært diskutert. Fylkesmyndighetene oppgir at navnet stammer fra William Elliot Lee som eide mye land i området. En annen kandidat er utforskeren Albert Miller Lea. Navnet er skrevet Lea i de første dokumentene som omhandler fylket.
Peter Brook

Bakgrunn

Han har utdanning fra Westminster School, Gresham's School, Holt og Magdalen College ved University of Oxford.

Arbeid

Mens han gikk på Gresham's, satte han opp Christopher Marlowes Doktor Faustus og i Oxford  i Jean Cocteaus The Infernal Machine.
Etter krigen arbeidet han først i Birmingham, deretter i London og Stratford-upon-Avon, hvor han var assisterende regissør på Shakespeare-stykkene Romeo og Julie og Kjært besvær forgjeves.
I årene 1947–1950 var han produksjonsdirektør ved Royal Opera House i Covent Garden. Etter denne perioden, hadde han i flere år en produktiv periode hvor han arbeidet med både scene og film.
I 1963 laget han den første filmatiseringen av William Goldings Fluenes herre.
I 1970 satte han opp Shakespeares En midtsommernattsdrøm med blant andre Ben Kingsley og Patrick Stewart i rollene, og året etter filmet han Shakespeares Kong Lear med Paul Scofield i tittelrollen, og senere Hamlet med samme tittelrolleinnehaver.
I 1970 etablerte Brook et senter for internasjonalt teater ved Le Theâtre des Bouffes du Nord med scenerom som en åpen sirkel og direkte kontakt mellom skuespillere og publikum.

Æresbevisninger

Han har mottatt en rekke æresbevisninger, blant andre Commander of the Order of the British Empire i 1965, den franske Æreslegionen i 1995 og Companion of Honour i 1998. I 2019 ble han tildelt Fyrstinnen av Asturias' pris for kunst.
I 1966 mottok han Tony Award for Marat/Sade og samme pris i 1971 for En midtsommernattsdrøm.
1. mai

Navnedag

Filip, Valborg

Historikk

1. mai ble kalt gauksmesse eller gaukdagen i norsk tradisjon, et navn som kanskje er tatt etter den første sommermåneden i førkristen tid, gaukmánaðr, som den blir kalt i Snorres Edda. Enkelte primstaver har en fugl som merke, og det refererer nok til navnet. Andre har et dobbelt kors; på norrønt ble dagen kalt Tveggja postola messa um várit, og i kirkekalenderen var det minnedagen for apostlene Filip og  Jakob d.y. En sjelden gang møter vi navnet Valborg-dagen – som i Danmark og Sverige – etter den hellige Walpurgis. På sørskandinavisk område og på kontinentet er natten til gauksmesse knyttet til tradisjon om hekseferd og heksesabbat, slik at walpurgisnatten spiller samme rolle der som Jonsoknatten i Norge. Gauksmesse kalles også vesle gangdagen.